Държавен вестник, бр. 66, 2014 г., стр. 118

СТР.  118	
Д Ъ Р Ж А В Е Н  В Е С Т Н И К 	
БРОЙ  66
Сексуални отклонения и разстройства 
Тук се включват: хомосексуалност, педофилия 
и разстройство на психосоциалната идентифи­
кация. Това са състояния, при които кандидат-
служители и служители са негодни за работа 
в МВР. 
Синдром на алкохолна зависимост
Състояние с психични и соматични прояви в 
резултат на употреба на алкохол, характеризира­
що се с промени в поведението и общите реакции 
на индивида, включващо влечение към прием на 
алкохол с постоянен или периодичен характер, 
с цел получаване на определен психичен ефект 
или за да се отстрани дискомфортът, свързан с 
отсъствието на алкохола (абстинентен синдром).
Експертна ситуация възниква най-често в 
случаите, когато алкохолната употреба започне 
да диктува до голяма степен поведението на 
индивида и разстройва социалното и служеб­
ното му функциониране. Това корелира с един 
напреднал стадий на алкохолния проблем, ко­
гато се е сформирала зависимост и абстинентен 
синдром. Оценката на степента на алкохолната 
зависимост и възможността за възстановяване 
на индивида се извършва в психиатричен стаци­
онар, като се изследват както психологическите, 
така и соматичните проблеми, предизвикани от 
алкохолната употреба.
Годността за работа при служители се оценява 
индивидуално, като се отчитат следните фактори:
1. Характерът и протичането на състоянието, 
стилът на употребата, степента на зависимост.
2. Степента на личностова промяна, ако та­
кава се установява.
3. Възможностите за ремисия.
При установяване на този тип разстройства, 
което се извършва в психиатричен стационар, 
служители по графа 5 и кандидат-служители 
се определят като негодни за работа в МВР. За 
служителите по графа 6 годността се определя 
индивидуално след проведено лечение, като 
необходимо условие е отсъствие на релапс след 
лечение (стационарно или амбулаторно) в рам­
ките на една година. При рецидив се решават 
негодни за работа в МВР. 
Наркотична зависимост
Тя е психично, а понякога и соматично със­
тояние, настъпило в резултат от приемане на 
наркотични и други психоактивни вещества, 
водещо до промени в поведението и индивиду­
алните личностови реакции. Винаги е налице 
необходимост от приемане на веществото с по­
стоянен или периодичен характер, т.е. синдром 
на зависимост и абстинентен синдром.
При установяване на злоупотреба с психоак­
тивни вещества се определя негодност за работа 
в МВР за всички групи служители.
Злоупотреба с наркотици без поява на за­
висимост
Тук се включват случаите, в които индивидите 
търсят медицинска помощ поради неблагоприят­
ния ефект на наркотични и други психоактивни 
вещества, които болните вземат по своя ини­
циатива, до степен, увреждаща здравето им и 
справянето им със социалните им задължения, 
но без да е създадена зависимост от веществото.
Верифицирането на диагнозата може да се 
провежда в амбулаторни условия, с участието 
на психолог, като важно условие е събирането 
на достатъчно много и коректна информация за 
индивида от различни източници.
Например може да става дума за еднократен 
групов опит в употреба на меки дроги, което 
означава отсъствие на истинска мотивация, 
определяща наркоманно поведение. От друга 
страна, този тип злоупотреба често е предиктор 
за преминаване към системна злоупотреба с 
психоактивни вещества.
Кандидат-служители и служители се преце­
няват като негодни за работа в МВР.
Соматични разстройства, свързани с пси­
хични фактори (психосоматични разстройства)
В тази рубрика влизат: соматизационно 
разстройство, недиференцирано соматоформно 
разстройство, хипохондрично разстройство и 
соматоформна вегетативна дисфункция.
Основна характеристика са повтарящите се 
оплаквания от телесни симптоми, придружени от 
непрекъснато настояване за медицински изслед­
вания, независимо от повтарящите се негативни 
резултати и уверения от страна на лекарите, че 
симптомите не са телесно обусловени.
Ако съществуват някакви телесни разстрой­
ства, те не обясняват същността и размера на 
симптомите или дистреса и свръхангажираността 
с тях от страна на пациента. Дори когато нача­
лото и продължителността на симптомите имат 
близка връзка с неудоволствени жизнени събития, 
трудности или конфликти, пациентът обикновено 
се противопоставя на опитите да се дискутира 
евентуална психологическа причинност. Това 
може да се наблюдава и при случаи с очевидни 
симптоми на депресия и тревожност. Степента 
на разбиране относно същността на симптоми­
те (било то психологични, или телесни), която 
може да бъде постигната, е често разочароваща 
и фрустрираща както за пациента, така и за ле­
каря. Служителите подлежат на индивидуална 
преценка.
Кандидат-служителите са негодни за работа 
в МВР
Специални симптоми или синдроми, некла­
сирани другаде
Тук са включени: логоневроза, анорексиа 
нервоза, тикова невроза, енуреза, енкопреза, 
психалгия и др.
Това са група разстройства, които в повечето 
случаи подлежат на излекуване и тогава служи­
тели и кандидат-служители се преценяват като 
годни за работа в МВР. В случаите, когато тези 
състояния са хронифицирани, терапевтично 
резистентни (в рамките на една година) или 
показват отрицателна динамика, служителите 
се преценяват като годни с противопоказания. 
Кандидатите за работа в МВР по графи 1 и 4 
са негодни, а по графи 2 и 3 се прави индиви­
дуална преценка.